फ़िलिपीन गर्त

फ़िलिपीन गर्त (Philippine Trench), जो कभी-कभी मिन्दनाओ गर्त (Mindanao Trench) भी कहलाता है, पश्चिमी प्रशांत महासागर के फ़िलिपीन सागर भाग में स्थित एक १,३२० किमी तक चलने वाला एक महासागरीय गर्त है। इस गर्त की चौड़ाई लगभग ३० कि॰मी॰ है और इसका सबसे गहरा बिन्दु (जो गालाथेआ गहराई कहलाता है) समुद्रतल से लगभग १०,५४० मीटर (३४,५८० फ़ुट) नीचे है। यह पृथ्वी का तीसरा सबसे निचला स्थान है।

विवरण 
फ़िलिपीन गर्त फ़िलिपीन्ज़ के लूज़ोन द्वीप से पूर्व में आरम्भ होकर दक्षिणपूर्वी दिशा में चलकर इण्डोनेशिया के मालुकू द्वीपसमूह के उत्तरी भाग में हालमाहेरा द्वीप के पास तक चलता है। इस गर्त के उत्तर में पूर्व लूज़ोन गर्त (East Luzon Trench) है और इन दोनों गर्तों के बीच फ़िलिपीन सागर प्लेट के ऊपर स्थित बेनहैम पठार आता है। फ़िलिपीन गर्त दो भौगोलिक तख़्तों के आपसी टकराव में बनने वाले निम्नस्खलन क्षेत्र का नतीजा है।

इन्हें भी देखें 
 महासागरीय गर्त
 मिन्दनाओ

सन्दर्भ 

प्रशान्त महासागर के महासागरीय गर्त
फ़िलिपीन्ज़ का भूविज्ञान
निम्नस्खलन क्षेत्र
फ़िलिपीन सागर